**386/2015.(X.22.) Kgy. sz. határozat**

1. Szombathely Megyei Jogú Város Közgyűlése az Önkormányzat valamint a Szombathelyi Szolgáltatási Szakképzési Centrum között megkötendő vagyonkezelői szerződést előterjesztés 6. számú melléklete szerinti tartalommal jóváhagyja az alábbi módosításokkal:

* a 6. sz. mellékletet képező vagyonkezelési szerződés 36. pontja helyébe az alábbi rendelkezés lép:

„36. Felek megállapodnak abban, hogy az Önkormányzat a Centrum által fenntartott Kereskedelmi és Vendéglátói Szakképző Iskola kollégiumának működési költségeihez a 2015. július 1. és december 31. napja közötti időszakra vonatkozóan összesen 6 millió Ft támogatást biztosít. A támogatás a kollégiumi épületrészben foglalkoztatott 3 fő takarító bére és járuléka, a Szombathely, Nagykar u. 1-3. szám alatti ingatlan távhő költségének 30 %-a, villamos-energia költségének 20 %-a, vízdíjának 30 %-a alapján került meghatározásra.

Az Önkormányzat a támogatás összegét negyedévente időarányosan a közüzemi költségek díja után fizetendő hozzájárulással egy időben fizeti meg átutalással a Centrum részére.

A Felek megállapodnak abban is, hogy a támogatásról – fenti elvek figyelembe vételével – minden év március 31. napjáig állapodnak meg.”

* a 6. sz. mellékletet képező vagyonkezelési szerződés kiegészül egy 4. sz. melléklettel, amely a tulajdoni lapok másolatait foglalja magában.

1. A Közgyűlés felhatalmazza a polgármestert az 1. pontban foglalt szerződés aláírására.
2. A Közgyűlés a vagyonkezelési szerződés alapján Szombathely Megyei Jogú Város Önkormányzatát terhelő, 2015. évre vonatkozóan mintegy 7.000.000,- Ft összegű fizetési kötelezettség fedezetéül az Oktatási kiadások „KLIK által működtetett intézmények és kollégiumok működési hozzájárulása” sorát jelöli meg.
3. A Közgyűlés elhatározza, hogy a 2016. évben fizetendő hozzájárulás összegét az Önkormányzat 2016. évi költségvetéséről szóló rendeletében biztosítja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály Vezetője/

**Határidő:** azonnal /az 1. és 3. pontok vonatkozásában/

2015. október 31. /a 2. pont vonatkozásában/

2016. évi költségvetési rendelet elfogadása /a 4. pont vonatkozásában/